**Ivana Marie „Ivanka" Trumpová** (\* 30. október 1981, New York, New York, USA) je americká podnikateľka, modelka a politická predstaviteľka.

Svojmu otcovi Donaldovi Trumpovi pomáhala pri jeho kampani v rámci prezidentských volieb v roku 2016. Bola tiež členkou 16 členného tímu pripravujúceho administratívu prezidentstva Donalda Trumpa.

Vzdelanie a rodinný život
-------------------------

Je jedinou dcérou amerického prezidenta Donalda Trumpa a jeho prvej manželky, českej modelky Ivany Trumpovej. Absolvovala podnikateľskú školu Wharton School na Pensylvánskej univerzite, kde získala titul bakalárky ekonómie. Jej manželom sa 25. októbra 2009 stal majiteľ týždenníku The New York Observer, Jared Kushner, kvôli ktorému konvertovala na judaizmus. Dňa 27. marca 2016 sa im narodil už tretí potomok, syn Theodor Ted James.

Plynule hovorí po anglicky a francúzsky, z češtiny, rodného jazyka jej matky, však na rozdiel od svojho brata Donalda ovláda iba základy.

Kariéra
-------

S bratmi Donaldom Trumpom mladším a Ericom Trumpom pôsobí na pozícií výkonnej viceprezidentky spoločnosti Trump Organization, ktorú vybudoval jej otec. Pri natáčaní televíznej show *The Apprentice* účinkovala ako arbiter a dohliadala nad prácou a výsledkami súťažiacich a jej tímu. Pôsobila tiež pri organizácií otcovej volebnej kampane v rámci jeho kandidatúry v prezidentských voľbách v roku 2016. Profiluje sa ako zástankyňa práv žien. Má svoju vlastnú značku oblečenia a doplnkov. Koncom júla 2018 sa rozhodla, že končí v módnom biznise aby sa mohla naplno venovať svojej funkcií prezidentskej poradkyne.

Osobný život
------------

Je autorkou knihy *Women who work*, v ktorej ženám radí ako skĺbiť prácu a materstvo a výnos z tejto knihy venovala na charitu. Táto kniha je v podstate návodom, ako prispôsobiť život svojím vlastným prioritám a hodnotám. Na základe svojich skúseností radí ženám, ako úspešne prepojiť osobné životy s tými pracovnými.

Ivanka Trump vstáva skoro ráno, cvičí a medituje, do kancelárie prichádza medzi prvými. Svoj voľný čas venuje deťom, chodí skoro spať. Dáva prednosť kratším dovolenkám, tvrdo pracuje osem až 12 týždňov a potom si vezme voľno na predĺžený víkend. Tradičné týždňové alebo dvojtýždňové dovolenky sú u nej menej časté, častejšie predĺžené víkendy fungujú v ich rodine lepšie.

Knihy
-----

* *The Trump Card. Playing to Win in Work and Life.* Touchstone Books, New York 2009, ISBN 978-1-4391-4001-7.
* *Women Who Work. Rewriting the Rules for Success.* Portfolio, London 2017, ISBN 978-0735211322.

Referencie
----------

1. ↑   *Trump besetzt seine Mannschaft um* [online]. www.t-online.de, [cit. 2019-03-09]. Dostupné online. (po nemecky)
2. 1 2   *Ivanka Trumpová má práci (a snaživého otce)* [online]. iDNES.cz, 2007-07-17, [cit. 2019-03-09]. Dostupné online.
3. ↑  . Dostupné online. Archivované 2010-04-19 z originálu.
4. ↑  STAFF, Guardian. A Ted in the family: Ivanka Trump names newborn son Theodore. *The Guardian*, 2016-03-28. Dostupné online [cit. 2019-03-09]. ISSN 0261-3077. (po anglicky)
5. ↑   *Ivana Trump Now Fashions Herself As Plaza's Innkeeper* [online]. tribunedigital-mcall, [cit. 2019-03-09]. Dostupné online. (po anglicky)
6. ↑  METER, By Jonathan Van. *Did Their Father Really Know Best?* [online]. NYMag.com, [cit. 2019-03-09]. Dostupné online.
7. ↑  TRUMP, Ivanka. *@ivankatrump* [online]. 2010T10:51, [cit. 2019-03-09]. Dostupné online. (po anglicky)
8. ↑   *Ivanka Trump Women's Clothing | Dillard's* [online]. www.dillards.com, [cit. 2019-03-09]. Dostupné online.
9. ↑   *Ivanka Trumpová končí s módním byznysem, chce hlavně radit otci | ČeskéNoviny.cz* [online]. www.ceskenoviny.cz, [cit. 2019-03-09]. Dostupné online. (po česky)
10. ↑   *10 zásad dokonalej pracujúcej matky - Ivanky Trumpovej* [online]. Rodinka.sk, 2017-05-04, [cit. 2019-03-09]. Dostupné online.
11. ↑   *Ivanka Trump | Women Who Work: Rewriting the Rules for Success* [online]. www.womenwhowork.com, [cit. 2019-03-09]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Ivanka Trumpová**

Externé odkazy
--------------

* Ivanka Trumpová v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Ivanka Trumpová na českej Wikipédii.*

  

Autoritné údaje: * GND: 1133385273
* ISNI: 0000000062524521
* LCCN: n2009038599
* NK ČR: jx20111019027
* VIAF: 90447706
* WorldCat: lccn-n2009038599